Ek hoop jy kan help. Ek is op soek na ''n dieetkundige wat spesialiseer in eetversteurings, spesifiek anorexia. Ek het laasweek vir jou ''n boodskap gestuur oor die feit dat ek gewig opgetel het en ''n verduideliking daarvoor soek. Jy het my na ''n dieetkundige toe verwys, maar ek wil graag spesifiek een gaan sien wat spesialiseer. Ek het al gesoek na een, maar was nog tot dusver onsuksesvol.
Jou hulp sal werklik waardeer word!
Ek kan vir etiese redes nie vir jou na een spesifieke dieetkundige bo al die ander verwys nie. Dit is hoekom ek vir my Lesers na die Webwerf van ADSA verwys om my te vrywaar van enige klagtes van voortrekkery. Jy kan dalk ADSA, die dieetkunde vereniging, skakel in Johannesburg by: (011) 789-6621 of 789-1383 en hulle vra wie in eetversteurings spesialiseer. Hopelik is hulle kantore nog oop aangesien die hele SA tans met vakansie is.
Ek hoop jy kan reg kom hierdie jaar, andersins sal jy vroeg in 2011 moet kontak maak met 'n dieetkundige wat spesialiseer in eetversteurings.